Karoline Bjerkeli Grøvdal

Karoline Bjerkeli Grøvdal (født 1990) er en norsk friidrettsutøver som siden 2016 representerer IK Tjalve. Hun konkurrerer først og fremst i langdistanseløp, hinder og motbakkeløp, og gjorde seg også bemerket innenfor langrenn i juniorklassen. Fra 2010 valgte hun å prioritere løpingen etter at hun tidligere satset like mye på langrenn som på friidrett.

Hun har norgesrekorden på  meter hinder med 9.13,35, på én mile med 4.26,23, på 10 km gateløp med 30.32, og på  meter med 14.31,07.

Hun har ett EM-gull, ett EM-sølv og to EM-bronser; bronse på  meter hinder fra 2018 og på  meter i 2016. Hun vant EM i terrengløp i 2021 og 2022.

Hun er utdannet ved Norges Toppidrettsgymnas på Lillehammer.Helle, Rune. Vil komme styrket ut. Romsdals Budstikke 21. juli 2008. Side 15.

Grøvdal vokste opp i Isfjorden i Rauma og var i unge år medlem i Isfjorden Idrettslag. Hun er søskenbarn til den tidligere langrennsløperen Håvard Bjerkeli.

 Idrettskarriere 

 2005 
Grøvdal vant juniorklassen under NM i terrengløp 2005, kort løype.Fjordenes Tidende - NM-fest på Åheim , besøkt 2. juli 2021. I terrengstafetten deltok hun på Møre og Romsdals seniorlag, sammen med Brynhild Synstnes og Trine Pilskog, som fikk bronse.Åheim IL - NM i gong, i strålande sol, besøkt 2. juli 2021. Hun deltok i Nordisk juniormesterskap i friidrett 2005 i Esbo i Finland, og fikk der bronse på 2000 meter hinder.World Athletics - Karoline Bjerkeli Grøvdal - Results, besøkt 2. juli 2021. Tiden hennes på 6:58,68 var norsk juniorrekord (U19).Langrenn.com - Multitalentet, besøkt 2. juli 2021.

Under Junior-NM i friidrett 2005 deltok hun i klassen KJ-19, og fikk der gull på 2000 meter hinder og bronse på 3000 meter.Norges friidrettsforbund - NM Junior 2005, besøkt 2. juli 2021 6/8.]Norges friidrettsforbund - NM Junior 2005 7/8, besøkt 2. juli 2021.

 2006 
Under NM i terrengløp 2006 i april fikk hun gull på terrengstafetten i seniorklassen.Norges friidrettsforbund - NM terrengstafetter (Gular), besøkt 2. juli 2021.

Norge deltok i 2. divisjon under Europacupen i friidrett 2006, forløperen til Lag-EM i friidrett. Der vant hun 3000 meter hinder, og bidro til at Norge vant 2. divisjon med 124 poeng og rykket opp til 1. divisjon i 2007. Hun vant 1500 meter under DLV Junioren-Gala i Mannheim, og vant 1500 meter, 3000 meter og 2000 meter hinder under Junior-NM i friidrett 2006. Under NM i friidrett 2006 vant hun  3000 meter hinder, og hun kom på femteplass på 1500 meter. Hun kom på femteplass på 3000 meter hinder under Junior-VM i friidrett 2006, og under Nordisk juniormesterskap i friidrett 2006 vant hun 3000 meter og 2000 meter hinder.

Hun deltok i J16-klassen under Ungdomsmesterskapet i friidrett 2006 i august, og vant der 3000 meter, nesten et minutt foran Runa Skrove Falck. Hun satte der ny personlig rekord med 9:16,94. Under NM i terrengløp lang løype i september vant hun juniorklassen.Dimna IL - Nytt i 2006 , besøkt 2. juli 2021. I desember deltok hun også i EM i terrengløp 2006, der hun fikk sølv i juniorklassen, bak Stephanie Twell.Norges friidrettsforbund - 13th SPAR European Cross Country Championships, besøkt 2. juli 2021.

 2007 
Grøvdal vant to av rennene i Norgescupen i langrenn for junior 2006/07, og endte på fjerdeplass sammenlagt med 395 poeng.Norges skiforbund - Norgescup Langrenn 2006-2007 Jenter 17 år, besøkt 2. juli 2021.

Under NM i terrengløp 2007 kort løype vant hun juniorklassen, og hun fikk igjen gull på stafetten i seniorklassen.Aura Avis - Sølv i går, gull i dag, besøkt 2. juli 2021. Hun representerte Norge under Europacupen i friidrett 2007 (First League), og kom der på andreplass på 5000 meter, bak britiske Jo Pavey.Det europeiske friidrettsforbundet - Vaasa FIN 23 - 24 June, besøkt 2. juli 2021. Hun fikk bronse på 2000 meter hinder under Ungdoms-VM i friidrett 2007, og vant 3000 meter hinder under Junior-EM i friidrett 2007, foran Kristine Eikrem Engeset. Grøvdal løp der på 9:44,34, som var europeisk juniorrekord og mesterskapsrekord for Junior-EM. Hun vant 3000 meter under Junior-NM i friidrett 2007, og fikk sølv på 1500 meter, bak Kristine Eikrem Engeset. Hun deltok også på 3000 meter hinder under VM i friidrett 2007, 17 år gammel, men ble slått ut i forsøksheatet. 

 2008 
I 2008 ble det kjent at Grøvdal hadde lidd av spiseforstyrrelser i 2007 og 2008, og hun konkurrerte mindre i 2008. Hun fikk oppfølging av Olympiatoppen i denne perioden.Nettavisen.no - Ville handlet annerledes, besøkt 2. juli 2021. Hun vant 5000 meter under NM i friidrett 2008, og hun vant 3000 meter og 2000 meter hinder under Junior-NM i friidrett 2008. Hun vant Furumomila i oktober, med ny løyperekord.Bygdeposten.no - Løpsfest på Furumo, besøkt 2. juli 2021.

 2009 
Grøvdal vant kvinneklassen under NM i terrengløp 2009 kort løype, og hun fikk også gull på stafetten.Norges friidrettsforbund - NM/UM Terrengløp 2009, besøkt 2. juli 2021.Norges friidrettsforbund - NM/UM Terrengløp med stafetter 2009 - Stafett kvinner, besøkt 2. juli 2021. Hun vant Sentrumsløpet i Oslo, og kom på andreplass på 1500 meter under Florø Friidrettsfestival. Hun representerte Norge under Lag-EM i friidrett 2009, der Norge deltok i 1.divisjon, og fikk kom der på tredjeplass på 5000 meter og 3000 meter hinder.

I juli deltok hun i Bislett Games, der hun kom på fjerdeplass på 3000 meter hinder, og hun vant klassen 16-19 år under motbakkeløpet Nesaksla Rett Opp. Hun vant 3000 meter hinder under Junior-EM i friidrett 2009 i Novi Sad, med ny mesterskapsrekord på 9:43,69, og hun vant også 5000 meter. Etter sine to EM-titler i Junior-EM ble hun senere samme år kåret til årets kvinnelige «Rising star of the year» av Det europeiske friidrettsforbundet (EA).Aftenposten.no - Dette er Europas største friidrettstalent, besøkt 2. juli 2021. Hun vant 3000 meter hinder under NM i friidrett 2009, og deltok i VM i friidrett 2009, men ble der slått ut i forsøksheatet på 3000 meter hinder. I august deltok hun i Nordisk juniormesterskap i friidrett 2009, og vant der 1500 meter og 3000 meter.

Hun vant seniorklassen under NM i terrengløp 2009 lang løype på Jessheim i oktober.Norges friidrettsforbund - NM/UM Terrengløp - Lang løype Resultatliste Jessheim 03.10.2009, besøkt 2. juli 2021.

Hun vant «Friidrettens prestasjonspris» for 2009, av Friidrettens Venner.Kondis.no - Tildeling av friidrettens priser for 2011, besøkt 2. juli 2021. 

 2010 
Hun deltok for første gang i VM i terrengløp da hun deltok i VM i terrengløp 2010 i Polen, men brøt dette løpet. Hun kom på tiendeplass på 3000 meter hinder under Bislett Games, og kom også på tiendeplass under Golden Gala i Roma. Under Lag-EM i friidrett 2010 deltok Norge i Superligaen, og Grøvdal kom der på tredjeplass på 5000 meter og sjuendeplass på 3000 meter hinder. 

Hun ble uttatt til EM i friidrett 2010, men slet med en vorte under foten før EM. Hun tok en sprøyte med cellegift for å få bort vorten.VG.no – Cellegift reddet EM-formen Hun måtte bryte halvveis i finalen på 10000 meter etter å ha fått problemer med magen. På  meter løp hun inn til 13.-plass.VG.no - Grøvdal klarte ikke å presse seg, besøkt 2. juli 2021. Etter flere dopingdommer blant deltakerne over henne på resultatlisten står hun nå med en niendeplass.European Athletics - Barcelona European Championships, besøkt 2. juli 2021. Under NM i friidrett 2010 vant hun 5000 meter og 3000 meter hinder. 

Under NM i terrengløp 2010 vant hun seniorklassen i kort løype i april, samt stafetten der, og hun vant også NM lang løype i september. 

 2011 
Etter en andreplass på 3000 meter under Florø Friidrettsfestival og en tredjeplass på 1500 meter under Bislett Games deltok hun i Lag-EM i friidrett 2011, der Norge deltok i 1. divisjon. Der kom hun på andreplass på 3000 meter hinder, bak Binnaz Uslu, og hun kom også på andreplass på 5000 meter, bak Fionnuala Britton. Hun deltok på 3000 meter hinder under U23-EM i friidrett 2011, og fikk der nest beste tid i kvalifiseringsheatene, kun slått av Eva Krchová. Men, på grunn av en skade i låret stilte hun ikke til start i finalen.Kondis.no - Sindre Buraas snappa 5000 m-gullet, besøkt 2. juli 2021. Hun konkurrerte ikke noe mer denne sesongen.

 2012 
Grøvdal slet med et tretthetsbrudd i foten i 2012, men kvalifiserte seg til Sommer-OL 2012 i London, på 5000 meter. Under OL kom hun på 13.-plass i sitt kvalifiseringsheat på 5000 meter, og nådde ikke finalen. Hun vant 5000 meter under NM i friidrett 2012, og gjennom høsten vant hun Tjeimilen i Stockholm, Oslo halvmaraton og Hytteplanmila i Hole. Hun satte løyperekord på Hytteplanmila, med tiden 31:46.Kondis.no - Klasseløp av Karoline Bjerkeli Grøvdal, besøkt 2. juli 2021. I september vant hun NM i terrengløp 2012, lang løype.Kondis.no - Terrenggull til Grøvdal og Grønnevig, besøkt 2. juli 2021. Hun måtte stå over Nordisk mesterskap i terrengløp 2012 og EM i terrengløp 2012 på grunn av en mindre skade i leggen.Åndalsnes avis - Karoline må stå over - igjen , besøkt 2. juli 2021.

 2013 
Hun vant 1500 meter under Hyundai Grand Prix-stevnet i Florø, med ny personlig rekord på 4:14,46. Under Bislett Games kom hun på 14.-plass på 5000 meter, og hun deltok i Lag-EM i friidrett 2013, der Norge deltok i Superligaen, og kom der på åttendeplass på 5000 meter. Hun kvalifiserte seg til finalen på 5000 meter under VM i friidrett 2013, og endte der på 13.-plass. Hun vant 5000 meter under NM i friidrett 2013, og hun vant på nytt Hytteplanmila. Under EM i friidrett 2013 kom hun på femteplass.Aftenposten.no - Bjerkeli Grøvdal trosset treneren, besøkt 2. juli 2021.

 2014 
VM i halvmaraton 2014 ble arrangert i København i mars, og Grøvdal kom der på 20.-plass. Hun kom på 12.-plass på 5000 meter under EM i friidrett 2014, og for tredje år på rad vant hun 5000 meter under NM i friidrett 2014 og Hytteplanmila 2014.

Igjen måtte hun stå over EM i terrengløp, denne gangen med en skade i låret.Kondis.no - Karoline B Grøvdal likevel ikke til EM i terrengløp, besøkt 2. juli 2021.

 2015 
I april vant hun Sentrumsløpet i Oslo, og hun kom på sjuendeplass på 5000 meter under Bislett Games. Norge deltok i Superligaen under Lag-EM i friidrett 2015, og Grøvdal kom der på andreplass på 1500 meter, bak Anna Sjtsjagina fra Russland. Hun vant 1500 meter under NM i friidrett 2015, og deltok på 5000 meter under VM i friidrett 2015, men nådde ikke finalen der. Under IAAF World Challenge-stevnet i Zagreb satte hun personlig rekord på 3000 meter, med tiden 8:52,83, og kom med det på andreplass Hun vant Hytteplanmila 2015. 

Den 13. desember 2015 tok hun Norges første EM-medalje i terrengløp under Europamesterskapet i terrengløp 2015 i Frankrike, der hun tok bronsemedaljen ti sekunder bak nederlandske Sifan Hassan og to sekunder bak britiske Kate Avery.

 2016 
I mai kom hun på tredjeplass på 1500 meter under IFAM-stevnet i Belgia. Under Diamond League-stevne i Roma, 2. juni 2016, løp hun inn til ny personlig rekord på  meter. Tiden var på 14.57,77, og hun ble nummer 10 totalt. En uke senere, ved Bislett Games 9. juni, satte hun også norsk rekord på en engelsk mile, med 4:26,23. Hun slettet med det Grete Waitz' forrige rekord, som var fra 1978.VG.no - Grøvdal slettet 38 år gammel Waitz-rekord, besøkt 10. juni 2016. Ved EM i friidrett 2016 i Amsterdam fikk hun bronse på 10.000 meter, med ny personlig rekord på 31.23,45. Hun kom på fjerdeplass på 3000 meter ved Diamond League-stevnet i Monaco 15. juli 2016, med ny personlig rekord på 8:39,47.Kondis.no - Råsterke perser av F. Ingebrigtsen og K. Grøvdal i Monaco, besøkt 2. juli 2021.

Hun representerte Norge under Sommer-OL 2016 i Rio de Janeiro. Der kom hun på sjuendeplass på 5000 meter og niendeplass på 10.000 meter. Hun vant Hytteplanmila 2016, og hun vant gateløpet New York 5 km i november.

Grøvdal kom på tredjeplass under EM i terrengløp 2016, bak de to kenyansk-tyrkiske løperne Yasemin Can og Meryen Akdag.Kondis.no - EM terrengløp: Bronse til Karoline B. Grøvdal da hun var beste europeer, besøkt 2. juli 2021.

 2017 
Hun deltok i IFAM i Belgia i mai, og kom denne gangen på andreplass på 1500 meter. Hun representerte Norge under Lag-EM i friidrett 2017, der Norge deltok i 1. divisjon, og kom der på sjuendeplass på 1500 meter. Under VM i friidrett 2017 deltok hun på 5000 meter, men brøt løpet. Hun var forkjølet, og gikk tom for krefter.NRK.no - Grøvdal brøt VM-finalen: Ville ikke si at hun var syk før løpet, besøkt 2. juli 2021. 

Hun vant 3000 meter hinder under NM i friidrett 2017, med ny norsk rekord på 9:13,35, og slo med det sin egen rekord fra 2007.NRK.no - Karoline Bjerkeli Grøvdal smadret den norske rekorden – med 20 sekunder!, besøkt 2. juli 2021. Hun vant Hytteplanmila 2017, for sjette år på rad.  Hun satte ny løyperekord på 31:25, som også var årets raskeste tid på 10 km av en europeisk utøver.Norges friidrettsforbund - Karoline Bjerkeli Grøvdal med superløp, besøkt 4. juli 2021. Som i 2016 fikk hun bronse under EM i terrengløp 2017.Framtid i nord - Grøvdal løp inn til EM-bronse , besøkt 2. juli 2021.

Etter mange skader de siste årene la hun om treningen i 2017, der hun blant annet byttet ut én løpedag med rulleski, og hun økte andelen styrketrening, i tillegg til at hun jobbet mer med hekketeknikken for å gjøre landingene mykere.NRK.no - Dette gjør Grøvdal for å ta OL-medalje – i løping, besøkt 4. juli 2021.

 2018 
I mars deltok hun i New York Half Marathon, og kom der på tredjeplass. Hun vant 2000 meter under Florø Friidrettsfestival og kom på sjuendeplass på 3000 meter hinder under Bislett Games. Under EM i friidrett 2018 fikk hun bronse på 3000 meter hinder. Hun deltok i Diamond League 2018, og kvalifiserte seg til Diamond League-finalen som var Mémorial Van Damme 2018. Der kom hun imidlertid på 12. og sisteplass på 3000 meter hinder, etter å ha slitt med sykdom før løpet.VG.no - Karoline Bjerkeli Grøvdal på sisteplass: Slått med over halvminuttet, besøkt 4. juli 2021.

Hun vant Hytteplanmila 2018, og fikk bronse under EM i terrengløp 2018.

 2019 
Grøvdal deltok i Karsten Warholm Invitational 2019, og vant der 3000 meter. Hun vant også 3000 meter under Nordisk mesterskap i friidrett innendørs 2019, og satte der ny norsk rekord innendørs med tiden 8:44,69. Ingrid Kristiansen hadde den gamle rekorden satt i 1985.Framtid i Nord - Jakob Ingebrigtsen med nordisk rekord på 1500 meter , besøkt 4. juli 2021. I mars deltok hun i EM i friidrett innendørs 2019, der hun kom på femteplass på 3000 meter. Dette var første sesong hun konkurrerte innendørs. 

Utendørs sesongdebuterte hun i Bislett Games, der hun kom på 12.-plass på 3000 meter hinder. Under Diamond League-løpet Müller Anniversary Games i London satte hun personlig rekord på 5000 meter, med 14:51,66. Hun vant 3000 meter hinder under NM i friidrett 2019, og hun vant 3000 meter under Lag-EM i friidrett 2019, der Norge deltok i 1. divisjon. I lag-EM løp hun også 1500 meter, og kom der på åttendeplass. Hun kvalifiserte seg til finalen på 3000 meter hinder under VM i friidrett 2019, og kom der på 13.-plass med tiden 9:29,41, drøye halvsekundet saktere enn hun løp i kvalifiseringen. Hun deltok også på 5000 meter under VM, men brøt løpet etter 3200 meter.Aftenposten.no - Grøvdal brøt 5000-meteren i VM: – Noe som ikke stemmer, besøkt 4. juli 2021. 

I desember deltok hun i EM i terrengløp 2019, og fikk der sølv i seniorklassen, bak Yasemin Can. På slutten av sesongen byttet hun hovedtrener, fra Ståle Jan Frøynes til Knut Jæger Hansen, en trener hun også har brukt tidligere.Aftenbladet.no - Grøvdals viktige valg før OL: – Jeg ga det et forsøk, besøkt 4. juli 2021.

 2020 
2020-sesongen ble redusert på grunn av koronaviruspandemien, og hun slet også med en skade på vårparten. Grøvdal deltok som eneste utøver på 3000 meter under Impossible Games, men måtte bryte løpet. Hun satte norsk rekord på 5 km under Rekordløpet i oktober, der hun vant med tiden 15:04, som var raskere enn den norske bestenoteringen på 5 km, og hun vant på nytt Hytteplanmila, med 30:32. Dette var ny norsk bestenotering, og den nest raskeste 10 km av en europeisk utøver noen sinne.NRK.no - Gjert forsto ingenting da Jakob brøt: – Hva skjedde?, besøkt 4. juli 2021.

 2021 
Hun sesongdebuterte med det 5 km lange gateløpet Rekordløpet Gardermoen 1. mai, og løp der på 14:39, som er raskere enn bestenoteringen i verden på denne distansen, men tiden ble ikke godkjent som ny bestenotering, fordi løypa ikke var målt opp før løpet.NRK.no - Grøvdal med tidenes raskeste løp, men får trolig ikke verdensrekord: – Utrolig dårlig, besøkt 5. juli 2021. Det viste seg også at løypa var 12,5 meter for kort.NRK.no - Arrangørene innrømmer glipp: Løypa for kort da Grøvdal løp under verdensrekorden, besøkt 5. juli 2021. Tjalve arrangerte stevnet «Vårens Vakreste stafett og 10000m» på Bislett 8. mai, og Grøvdal løp der 10.000 meter sammen med blant andre Terese Johaug. Grøvdal vant løpet, med tiden 30:50,84, som var personlig rekord og under kvalifiseringskravet til OL.TV2.no - Johaug klarte ikke OL-kravet, Grøvdal imponerte, besøkt 5. juli 2021. Hun fortalte selv at disse resultatene kom etter at hun har lagt om treningen, der hun har trent mye alternativ trening, blant annet ski og rulleski, og løpt mye mindre enn tidligere.NRK.no - I verdensklasse etter drastisk løpekutt: – Som en ivrig mosjonist, besøkt 5. juli 2021.

Hun løp raskere enn Grete Waitz' norske rekord på 3000 meter under Night of Highlights på Bislett i juni, men tiden på 8:30,84 teller ikke som norsk rekord fordi hun hadde to mannlige fartsholdere (harer).Aftenposten.no - Warholms snaue OL-plan: Skal knapt konkurrere, besøkt 5. juli 2021. Under Bislett Games satte hun personlig rekord på 5000 meter med 14:47,67, og under Bauhaus-Galan satte hun personlig rekord på 1500 meter med 4:03,07.

Grøvdal kvalifiserte seg til finalen på 5000 meter under Sommer-OL 2020, og endte der på 14.-plass. Etter OL satte hun nye personlige rekorder på 3000 meter under Meeting de Paris, med 8:33,47, og på 5000 meter under Memorial Van Damme i Brussel, med 14:43,26. Hun kvalifiserte seg til Diamond League-finalen, som var Weltklasse Zürich 2021, og hun kom der på åttendeplass. I oktober vant hun Hytteplanmila 2021, og i desember vant hun EM i terrengløp 2021, ti sekunder foran Meraf Bahta fra Sverige.

 2022 
Under Bislett Games 16. juni 2022 satte Grøvdal norsk rekord på 5000 meter med  14.31,07 og slettet dermed Ingrid Kristiansens rekord fra 1985.

 Meritter 
 2006 – Junior-VM Beijing – 5.-plass på 3000 meter hinder               
 2006 – U20 EM – sølvmedalje – terrengløp
 2007 – U20 EM – gullmedalje – 3000 meter hinder
 2007 – U18 VM – bronsemedalje – 2000 meter hinder
 2009 – NM i motbakkeløp, Geiranger – gullmedalje i juniorklassen
 2009 – U20-EM – Gull 5000 meter og gull på 3000 meter hinder
 2011 – Lag-EM i friidrett (First League) – bronse på 5000 meter
 2011 – Lag-EM i friidrett (First League) – sølv på 3000 meter hinder
 2015 – EM i terrengløp – bronsemedalje
 2016 – EM i terrengløp – bronsemedalje
 2016 – EM i friidrett – bronse på 10.000 meter
 2018 – EM i terrengløp – bronsemedalje
 2021 – EM i terrengløp – gullmedalje
 2022 – EM i terrengløp – gullmedalje
 2023 – EM i terrengløp – gullmedaljenrk.no - Grøvdal tok sitt tredje strake EM-gull i terrengløp, besøkt 10. august 2025.
 2024 – EM i friidrett – gull på halvmaraton og bronse på 5000 meter

 Medaljer i norske mesterskap 
Plassering Øvelse ÅrGull  1500 meter  2013, 2015Gull  5000 meter  2008, 2010, 2012, 2014, 2021, 2024Gull  3000 meter hinder  2006, 2009, 2010, 2017, 2019Gull  2 km terrengløp  2009, 2010Gull  6 km terrengløp  2009, 2010, 2012, 2020Gull  Terrengstafett  2006, 2007, 2009, 2010

 Referanser 
friidrett.no: NM 1500 meter kvinner. 
friidrett.no: NM 5000 meter kvinner. 
friidrett.no: NM 3000 meter hinder kvinner. 
friidrett.no: NM 2 km Terrengløp kvinner. 
friidrett.no: NM 6 km Terrengløp kvinner. 

 Eksterne lenker 

  Profil hos Norges friidrettsforbund

Kategori:Norske mellomdistanseløpere
Kategori:Norske langdistanseløpere
Kategori:Norske hinderløpere
Kategori:Norske motbakkeløpere
Kategori:Norske terrengløpere
Kategori:Europamestere i friidrett
Kategori:Junioreuropamestere i friidrett
Kategori:Norgesmestere i friidrett
Kategori:Kongepokalvinnere i friidrett
Kategori:EM-sølvmedaljevinnere i friidrett for Norge
Kategori:EM-bronsemedaljevinnere i friidrett for Norge
Kategori:Deltakere for Norge under Sommer-OL 2012
Kategori:Friidrettsutøvere under Sommer-OL 2012
Kategori:Deltakere for Norge under Sommer-OL 2016
Kategori:Friidrettsutøvere under Sommer-OL 2016
Kategori:Deltakere for Norge under Sommer-OL 2020
Kategori:Friidrettsutøvere under Sommer-OL 2020
Kategori:Deltakere for Norge under Sommer-OL 2024
Kategori:Friidrettsutøvere under Sommer-OL 2024
Kategori:Deltakere for Norge under VM i friidrett 2007
Kategori:Deltakere for Norge under VM i friidrett 2009
Kategori:Deltakere for Norge under VM i friidrett 2013
Kategori:Deltakere for Norge under VM i friidrett 2015
Kategori:Deltakere for Norge under VM i friidrett 2017
Kategori:Deltakere for Norge under VM i friidrett 2019
Kategori:Deltakere for Norge under EM i friidrett 2016
Kategori:Deltakere for Norge under EM i friidrett 2018
Kategori:Friidrettsutøvere for IK Tjalve
Kategori:Friidrettsutøvere for SK Vidar
Kategori:Deltakere for Norge under EM i friidrett innendørs 2019
Kategori:Europamestere i friidrett for Norge
Kategori:Deltakere for Norge under VM i friidrett 2022
Kategori:Deltakere for Norge under EM i friidrett 2022
Kategori:Deltakere for Norge under VM i friidrett 2023
Kategori:Deltakere for Norge under EM i friidrett 2024
Kategori:Personer fra Rauma kommune